Diasporas konsultatīvās padomes
SĒDES PROTOKOLS Nr.2/2026

Rīgā, 2026. gada 13. jūlijā

Norises vieta:
Ārlietu ministrija
Attālināti Zoom platformā
Sēde sākās: 14.30 (Rīgas laikā) 

Sēdi vada:
Zanda Grauze			Padomes priekšsēdētāja
Ārlietu ministrijas Īpašo uzdevumu vēstniece diasporas lietās
Sēdē piedalās: 
Indulis Bērziņš		Padomes priekšsēdētājas vietnieks 
				organizācijas “Latviesi.com” pārstāvis

Sēdē klātienē piedalās: 
Padomes locekļi:
Maija Bilsēna			Ārlietu ministrijas pārstāve
Baiba Bašķere			Ekonomikas ministrijas pārstāve
Inta Mieriņa 	Latvijas Universitātes Diasporas un migrācijas pētījumu centra pārstāve
Ilva Milzarāja 	Nacionālās elektronisko plašsaziņas līdzekļu padomes pārstāve 
Gunārs Kūtris	Saeimas Pilsonības, migrācijas un sabiedrības saliedētības komisijas pārstāvis
Ērika Todjēre 			Valsts kancelejas pārstāve
Pēteris Blumbergs		organizācijas “Pasaules Brīvo latviešu apvienība” pārstāvis
Mārtiņš Andersons		organizācijas “Amerikas Latviešu apvienība” pārstāvis
Justīne Krēsliņa		organizācijas “Eiropas Latviešu apvienība” pārstāve
Renāte de Karvaļo-Albrehta	organizācijas “Dienvidamerikas un Karību latviešu apvienība” pārstāve
Anita Andersone	organizācijas “Latviešu apvienība Austrālijā un Jaunzēlandē” pārstāve
Fritz Traugott Kristbergs	organizācijas “Latviešu Nacionālās apvienība Kanādā” pārstāvis
Sabīne Irbe	biedrības “Eiropas Latviešu Jauniešu biedrība – Eiropas Jaunieši” pārstāve

Citi: 
Iveta Blaua			Centrālā vēlēšanu komisijas pārstāvis
Inita Dzene			Centrālā vēlēšanu komisijas pārstāve
Ieva Raudsepa			Kultūras ministrijas pārstāve
Aira Priedīte 			DKP Latviešu valodas un izglītības darba grupas pārstāve
Mārīte Kļaviņa		organizācijas “Pasaules Brīvo latviešu apvienība” pārstāve
Raits Eglītis			organizācijas “Pasaules Brīvo latviešu apvienība” pārstāvis
Jānis Grāmatiņš		organizācijas “Pasaules Brīvo latviešu apvienība” pārstāvis
Jānis Andersons	organizācijas “Pasaules Brīvo latviešu apvienība” pārstāvniecības Latvijā pārstāvis
Kristīne Freiberga 	organizācijas “Pasaules Brīvo latviešu apvienība” pārstāvniecības Latvijā pārstāve
Ingrīda Zemīte			organizācijas “Latviešu Nacionālā Apvienība Kanādā” pārstāve
Agra Asmus-Vāgnere		organizācijas “Latviešu Nacionālā Apvienība Kanādā” pārstāve
Elisa Freimane		organizācijas “Amerikas Latviešu apvienība” pārstāve
Diāna Kārkliņa		organizācijas “Amerikas Latviešu apvienības” pārstāve
Valda Grinberga		organizācijas “Amerikas Latviešu apvienības” pārstāve
Ilze Atardo			organizācijas “Eiropas Latviešu apvienība” pārstāve
Ingrīda Dārziņa	organizācijas “Latviešu apvienības Austrālijā un Jaunzēlandē” pārstāve
Mārtiņš Bičevskis 	organizācijas “Latviešu apvienības Austrālijā un Jaunzēlandē” pārstāvis
Uldis Dimiševskis		muzeja un pētniecības centra "Latvieši pasaulē" pārstāvis
Marija Dombrovska		Ārlietu ministrijas pārstāve

Sēdē attālināti piedalās: 
Padomes locekļi:
Imants Zaķis			Iekšlietu ministrijas pārstāvis
Vineta Ernstsone		Izglītības un zinātnes ministrijas pārstāve
Zigmārs Erts	Viedās administrācijas un reģionālās attīstības ministrijas pārstāvis

Citi: 
Andra Baltmane 		DKP Diasporas kultūras darba grupas pārstāve

Sēdes publiskā tiešraide tiek nodrošināta Ārlietu ministrijas mājas lapā un sociālajos tīklos.

Diasporas konsultatīvās padomes sēdes darba kārtība:
1. Īpašo uzdevumu vēstnieces diasporas lietās Zandas Grauzes uzruna
2. Diasporas konsultatīvās padomes priekšsēdētāja vietnieka vēlēšanas
3. Gatavošanās 15. Saeimas vēlēšanām
3.1. [bookmark: _Hlk235538207]Centrālās vēlēšanu komisija
3.2. Centrālās vēlēšanu komisijas diasporas vēlēšanu iecirkņu koordinatore
4. DKP darba grupu vadītāju ziņojumi par paveikto 2026. gadā
4.1. Darba grupa “Plāna darbam ar diasporu 2027.–2029. gadam” gatavošanai
4.2. Latviešu valodas un izglītības darba grupa
4.3. Diasporas sabiedrības noturības, stratēģiskās komunikācijas un mediju darba grupa
4.4. Remigrācijas koordinācijas darba grupa
4.5. Diasporas kultūras darba grupa
5. Dažādi


1. Īpašo uzdevumu vēstnieces diasporas lietās Zandas Grauzes uzruna
Z. Grauze apsveica diasporas organizācijas nozīmīgajās jubilejās un informēja par ieceri veikt grozījumus Diasporas konsultatīvās padomes (DKP) nolikumā, paredzot nepastāvīgo locekļu un priekšsēdētāja vietnieka pilnvaru termiņa pagarināšanu no viena gada uz diviem. 
2. DKP padomes priekšsēdētāja vietnieka vēlēšanas
Z. Grauze ierosināja veikt balsojumu par DKP priekšsēdētājas vietnieka ievēlēšanu.
Balsojumā par atkārtotu Induļa Bērziņa apstiprināšanu DKP priekšsēdētājas vietnieka amatā līdz 2027. gada 11. jūlijam septiņpadsmit nobalsoja “par”, viens atturas.
Indulis Bērziņš ir ievēlēts par DKP priekšsēdētājas vietnieku uz laiku līdz 2027. gada 11. jūlijam.
Z. Grauze pasākās DKP locekļiem par dalību balsojumā.
Balsošanas rezultātus skatīt 1. pielikumā. 
3. Gatavošanās 15. Saeimas vēlēšanām 
3.1. Centrālās vēlēšanu komisija
I. Blaua sveica visus klātesošos un atgādināja par katra pilsoņa atbildību demokrātiskā valstī ar Zigfrīda Anna Meierovica vārdiem: “Latvija ir mūsu zeme un tās nākotne ir mūsu pašu rokās.” Centrālās vēlēšanu komisijas (CVK) mērķis ir nodrošināt ikvienam Latvijas pilsonim drošu, ērtu un pieejamu vēlēšanu norisi. I. Blaua pateicās par līdzšinējo sadarbību un uzsvēra diasporas iesaistes nozīmi, lai nodrošinātu informācijas apriti un veicinātu iespējami plašu Latvijas valstspiederīgo līdzdalību 15. Saeimas vēlēšanās š.g. 3. oktobrī.
I. Dzene sniedza informāciju par paveiktajiem un turpmākajiem darbiem saistībā ar 15. Saeimas vēlēšanām. 
· CVK sadarbībā ar Ārlietu ministriju un diasporas organizācijām ir izveidoti 88 klātienes vēlēšanu iecirkņus 39 valstīs. Salīdzinājumam, 14. Saeimas vēlēšanās bija 79 vēlēšanu iecirkņi, kuros nobalsoja 25 960 jeb aptuveni 16% no visiem ārvalstīs dzīvojošajiem balsstiesīgajiem vēlētājiem.
· CVK gatavo informatīvos materiālus un video rullīšus uz š.g. 10. augustu par balsošanas kārtību iecirknī, kā arī pasta balsojumu.
· Darbs vēlēšanu iecirknī ir apmaksāts. Aicinājums līdz 1. augustam nosūtīt CVK iesniegumu par atlīdzības saņemšanas veidu.
· Līdz 28. augustam plānots nosūtīt vēlēšanu materiālus un mobilos telefonus uz vēlēšanu iecirkņiem, kā arī tiks atklāta vēlēšanu platforma tīmekļvietnē: Latvija.lv. No 29. augusta līdz 25. septembrim vēlētāji varēs pieteikties balsošanai pa pastu.
· Līdz 1. septembrim CVK ir jānosūta finanšu tāme par visām izmaksām vēlēšanu iecirkņa nodrošināšanai, iekļaujot arī izmaksas par vēlēšanu iecirkņa telpu īri, ja tāda tiek piemērota.
· No 14.- 18. Septembrim 3 reģionālas tiešsaistes apmācības (vada LMT) darbam ar viedtālruņiem, kas tiks lietoti, lai nodrošinātu pieslēgšanos Vēlēšanu platformai.
· No 21.– 27. septembrim notiks praktiskie darbi, lai apgūtu vēlēšanas sistēmas lietošanu.
 
· CVK diasporas vēlēšanu iecirkņu koordinatoru e-pasts: diaspora@cvk.lv.
Prezentāciju skatīt 2. pielikumā.
I. Mieriņa izteica pateicību CVK par Latvijas Universitātes Diasporas un migrācijas pētījumu centra pētījumā “Diasporas politiskā līdzdalība vēlēšanu kontekstā” (2024) izstrādāto ieteikumu integrēšanu vēlēšanu procesa organizēšanā. 
P. Blumbergs informēja, ka ir pasūtīts raksts no žurnālista Paula Raudsepa, lai skaidrotu partiju platformas, kā arī notiks 15. Saeimas vēlēšanu debates diasporai š.g. 13. septembrī “Straumēnos”, Apvienotajā Karalistē.
3.2. Centrālās vēlēšanu komisijas diasporas vēlēšanu iecirkņu koordinatore
M. Kļaviņa informēja, ka notiek aktīva komunikācija ar diasporas vēlēšanu iecirkņiem, kā arī par diasporas aktivitātēm saistībā ar vēlēšanām: Eiropas Latviešu apvienības iniciēto Kārļa Sila pētījumu par visām partiju programmām, Eiropas Latviešu Jauniešu Biedrības – Eiropas Jaunieši izveidoto Instagram kontu @ejvelet un Pasaules Brīvo latviešu apvienības informatīvo tīmekļvietni “Jabalso.lv”.
4. DKP darba grupu vadītāju ziņojumi par paveikto 2026. gadā
4.1. Darba grupas “Plāna darbam ar diasporu 2027.–2029. gadam” gatavošanai 
M. Bilsēna informēja par “Plāna darbam ar diasporu 2027.–2029. gadam” četriem izvirzītajiem rīcības virzieniem un darba grupas paveiktajiem darbiem, kā arī nākamā plāna jaunajām iniciatīvām. “Plāna darbam ar diasporu 2027.–2029. gadam” projektu plānots skatīt š.g. 18. septembra DKP sēdē. 
Prezentāciju skatīt 3. pielikumā.
M. Kļaviņa un A. Priedīte izsaka pateicību par labo sadarbību valsts iestādēm ar diasporu, īpaši veidojot jaunas iniciatīvas plānā. 
4.2. Latviešu valodas un izglītības darba grupa
[bookmark: m_7863075411006270076__Hlk235524841]A. Priedīte informē par trīs sanāksmēm Latviešu valodas un izglītības darba grupas ietvaros. Tās ietvēra sekojošas tēmas:
· reemigrācija, kur tika pārrunāta Rīgas Dārzciema vidusskolas izstrādāta metodika un pieredze ar bērnu un vecāku vajadzībām saistībā ar reemigrācijas integrācijas procesiem Latvijas izglītības sistēmā. Dārzciema vidusskolai ir ilggadēja pieredze integrācijas jautājumos, t.sk. ar reemigrantu bērniem un tā konsultē Latvijas pedagogus. 
· etniskā piederībai Latvijai, jo īpaši situācijās, kad iztrūkst latviešu valodas zināšanas. Darba grupā viesojās Sanita Martena, diskutējot par tēmām saistībā ar 2026. gadā izdoto grāmatu "Valodu jauda: no ģimenes līdz sabiedrībai”;
· tikšanās ar Latviešu Nacionālās apvienības Kanādā (LNAK) izglītotājiem, lai stāstītu par Kanādas pieredzi, izveidojot mājaslapu ar iespēju apgūt latviešu valodu bez pamatzināšanām jebkuram interesentam.
F. T. Kristbergs piekrīt uzslavai LNAK programmai un uzsver, ka ir svarīgi piesaistīt visus diasporas pārstāvjus, kuri identificē sevi ar latviešu tautu arī, ja latviski nerunā.

A. Priedīte izceļ Izglītības likuma 47. panta grozījumus, kas paredz interešu izglītību. Ar likuma grozījumiem interešu izglītības kontekstā tiek izstrādāti Ministru kabineta noteikumi par pēctecīgu latviešu valodas, Latvijas vēstures un ģeogrāfijas apguvi attālināti diasporas bērniem. Mācību programmu iespējams noslēgt ar valsts valodas prasmes pārbaudi, iegūstot oficiālu valsts valodas prasmi apliecinošu dokumentu.
4.3. Diasporas sabiedrības noturības, stratēģiskās komunikācijas un mediju darba grupa
I. Bērziņš informēja, ka darba grupai ir notikušas divas sanāksmes. Pirmajā sanāksmē tika prezentēts Valsts kancelejas izstrādātās rokasgrāmatas “Rokasgrāmata pret dezinformāciju: atpazīt un pretoties. 2. izdevums”, kā arī pārrunāti jautājumi saistībā ar Zemessardzes atbalstītāju statusa regulējumu. Otrajā sanāksmē dalībnieki tika iepazīstināti ar Eiropas Komisijas darbību stratēģiskās komunikācijas un demokrātijas noturības jomā, kā arī notika diskusija par diasporas lomu Latvijas valsts aizsardzības un krīžu pārvaldības plānošanas dokumentos. Darba grupā tika izvirzīti četri līdzdalības virzieni:
· diasporas pašorganizēšanās:
· diasporas mediju un organizāciju iesaiste dezinformācijas mazināšanā un Latvijas interešu pārstāvībā;
· diasporas organizāciju un latviešu centru iesaiste kā atbalsta un koordinācijas punktiem ārpus Latvijas;
· diasporas profesionāļu attālināts atbalsts un ekspertīzes nodrošināšana krīzes situācijās.

I. Bērziņš pateicās A. Priedītei par aktīvo iesaisti jautājumos saistībā ar civilo aizsardzību. 
Z. Grauze informēja par DKP septembra sēdē plānoto Aizsardzības ministrijas papildinātā 72h bukleta “Kā rīkoties krīzes gadījumā, ja dzīvo ārpus Latvijas” prezentēšanu. 
P. Blumbergs aktualizēja jautājumu par diasporas mediju attīstību saistībā ar laikraksta “Laiks” darbības izbeigšanu. 
I. Bērziņš informēja par darba grupas paveiktajām aktivitātēm diasporas mediju finansējuma stiprināšanā un uzsvēra nepieciešamību meklēt ilgtspējīgus diasporas mediju darbības modeļus, saglabājot redakcionālo neatkarību. 
M. Andersons atzīmēja, ka šis jautājums tiks skatīts Amerikas Latviešu apvienības kongresā.
F. T. Kristbergs ziņoja, ka saistībā ar laikraksta “Laiks” darbības beigšanu arī laikraksts “Latvija Amerikā” Kanādā, vērtē medija turpmāko darbību.
Z. Grauze ierosināja darba grupas ietvaros turpināt diskusiju par diasporas mediju attīstības un ilgtspējas iespējām.
4.4. Remigrācijas koordinācijas darba grupa
Ņemot vērā, ka darba grupas pārstāvji nevar pieslēgties DKP sēdei, protokolā tiek iekļauts darba grupas vadītāja M. Muižarāja sagatavotais pārskats. Darba grupa šogad ir būtiski paplašinājusies, un tās darbā kopumā iesaistījušies 33 valsts institūciju, diasporas un nevalstisko organizāciju pārstāvji. Darba grupa šogad ir aktīvi iesaistījusies jaunā Plāna darbam ar diasporu izstrādē. Kopīgi izvērtēti un diskutēti nozaru ministriju priekšlikumi jaunajam plānam remigrācijas jomā. Galvenā uzmanība tika pievērsta plāna mērķu un aktivitāšu pilnveidei, īpaši diasporas un remigrantu iesaistei Latvijas tautsaimniecībā.
Darba grupā tik izskatītas sekojošas tēmas:
· pārskats par remigrantu uzņēmējdarbības atbalsta programmām un nepieciešamo pilnveidojumu apspriešana;
· attālinātā darba regulējuma pilnveides iekļaušana plānā darbam ar diasporu, lai veicinātu gan diasporas pārstāvju attālinātu nodarbinātību Latvijā, gan pārrobežu attālinātā darba veikšanu no Latvijas, īpaši remigrantu vidū;
· diasporas investīciju piesaistes mērķu precīzāka definēšana jaunā plāna ietvaros.

Darba grupa arī detalizēti iepazinās ar Ārlietu ministrijas finansētā pētījuma par diasporas investīcijām secinājumiem un analizēja pētnieku piedāvātos rīcībpolitikas risinājumus, kas varētu veicināt diasporas investīciju pieaugumu Latvijā. Šādu investīciju palielināšanās stiprinātu tautiešu saikni ar Latviju un radītu labvēlīgus priekšnoteikumus iespējamai remigrācijai nākotnē.
Darba grupa izvērtēja arī galvenos izaicinājumus, kas saistīti ar diasporas studentu iesaisti Latvijas augstākās izglītības iestādēs. Tika secināts, ka vispirms nepieciešams uzlabot datu pieejamību, lai varētu regulāri uzraudzīt diasporas studentu imatrikulāciju Latvijā.
Vienlaikus darba grupa pievērsās remigrantu aktualizētajam jautājumam par Ministru kabineta noteikumu grozījumiem, kas paredzētu papildu maksu par bērnu reģistrēšanu Latvijas vispārējās izglītības iestādēs.
Darba grupa izstrādāja priekšlikumus jaunās VARAM tīmekļvietnes remigracija.lv izstrādei, saturam un komunikācijas stratēģijai. Jaunajā tīmekļvietnē vienuviet būs apkopota plaša informācija par remigrantiem nozīmīgiem publiskajiem pakalpojumiem, remigrācijas koordinatoru darbu un citiem aktuāliem jautājumiem.
Darba grupas vadītājs pateicas visiem darba grupas dalībniekiem par konstruktīvo, aktīvo un uz rezultātu vērsto darbu šajā gadā. Noslēgumā AppLV vārdā M.Muižarājs sveic visus kolēģiem un biedrus PBLA, ELA, ALA un LAAJ nozīmīgajās organizāciju jubilejās. Liels paldies par vienmēr konstruktīvo, saturīgo un uz rezultātu vērsto sadarbību daudzos diasporas jautājumos vairāku gadu garumā! Īpašs paldies PBLA par atbalstu un ieguldījumu AppLV izveidē. Jūsu ieguldījums ir palīdzējis nostiprināties un augt kā organizācijai.
P. Blumbergs papildina remigrācijas tēmu, minot, ka PBLA valdes sēdē Rīgā šis jautājums tiks skatīts saistībā ar demogrāfiju, pieaicinot akadēmiķus un domājot par risinājumiem. Vienlaikus min arī par idejām no Rietumu perspektīvas, kas būtu Latvijā darāms, lai veicinātu remigrāciju.
4.5. Diasporas kultūras darba grupa 
A. Baltmane attālinātā formātā prezentē jaunizveidotās Kultūras darba grupas (KDG) paveikto 2026.gadā. KDG sanāksmes jo īpaši ir nozīmīgas savstarpējai informācijas apmaiņa starp valsts iestādēm un nevalstiskajām diasporas organizācijām. Sanāksmēs tiek veidotas jaunas idejas sadarbības iespējām, notiek pieredzes apmaiņa un tiek diskutēts par risinājumu meklēšanu problemātiskiem jautājumiem. Kopumā ir notikušas četras darba grupas sēdes, kur tika apspriesti sekojoši jautājumi:
· Diasporas arhīvu darbības koordinēšana;
· Plāns darbam ar diasporu 2027-2029;
· Latvijas Mākslas akadēmijas studentu mobilitāte;
· Dziesmu svētku kustība un diaspora. 
Nākamā KDG darba grupas sēdes norise tiek plānota 4. septembrī, kur plānots apskatīt kultūras diplomātiju un valsts tēlu. Pagaidām vēl tiek apzināti runātāji. ELA pārstāve Latvijā Aira Priedīte uzsver diasporas jauniešu mobilitāti mūsdienās un atzinīgi vērtē šīs tēmas izskatīšanu KDG sanāksmē. PBLA priekšsēža vietniece M. Kļaviņa ierosina KDG aicināt sanāksmē piedalīties arī citus diasporas organizāciju pārstāvjus, jo diasporas aktīvisti lielā mērā savās mītnes valstīs nodarbojas ar valsts tēla veidošanu kultūras diplomātijā kultūras pasākumus.
Prezentāciju skatīt 4. pielikumā. 
5. Dažādi 
Z. Grauze informē, ka nākamā Diasporas konsultatīvās padomes sēde notiks š.g. 18. septembrī. DKP sēdes datums plānots saziņā ar ELA 75 gadu jubilejas pasākumu Rīgā. Šajā dienā norisināsies arī Latviesi.com organizēts trešais diasporas forums. 
M. Bilsēna informēja, ka 7. augustā Rīgā jau piekto reizi norisināsies Starptautiskajās organizācijās strādājošo Latvijas profesionāļu forums. Forumu ĀM organizē sadarbībā ar Valsts prezidenta kanceleju, Valsts kanceleju, kustību #esi.LV un citiem sadarbības partneriem. Galvenās foruma tēmas: demokrātiskās vērtības globālo izaicinājumu laikā – vēlēšanas un informatīvās telpas drošība, kā arī diskusija par starptautisko pieredzi kā pievienoto vērtību Latvijā. Iepriekšējā dienā, 6. augustā, tiek plānota foruma dalībnieku apmeklējums Valsts kancelejā. Forumu būs iespējams skatīties tiešraidē ar iepriekšēju pieteikšanos. 
J. Krēsliņa un Z. Grauze informē par ELA 75 jubilejas pasākumiem septembrī. 19. septembrī jubilejas ietvaros norisināsies ELA forums, kur kā trīs galvenās tēmas tiks apskatītas – identitāte un vide, remigrācija un piederība, jaunā paaudze.
M. Andersons informē par Amerikas Latviešu apvienības 75 gadu jubilejas svētku kongresu Vašingtonā, ASV no 18. līdz 20. septembrim. Kongresa laikā norisināsies vairākas diskusijas, t.sk., par drukātā diasporas mediju lomu nākotnē, par Saeimas vēlēšanām u.c. Organizāciju vadītāji ir aicināti piedalīties ALA kongresā.
A. Andersone informē par Latviešu apvienības Austrālijā un Jaunzēlandē 75 gadu jubilejas pasākuma plānu, kas iesāksies jūlija beigās, publicējot informatīvus rakstus par organizācijas vēsturi. Gada noslēgumā, 31. decembrī norisināsies noslēguma kopsapulce, kur LAAJ vadību pārņems Sidnejas latviešu organizāciju apvienība. Austrālijā, Melburnā no 27. decembra līdz 1. janvārim norisināsies 39. Austrālijas Latviešu Jaunatnes dienas.
M. Kļaviņa papildina informāciju ar PBLA diasporas uzņēmēju, profesionāļu un studentu tīklošanās pasākumiem “Latvija fokusā”, kas norisināsies 12. septembrī Ženēvā, Šveicē, un 6. novembrī Melburnā, Austrālijā.
I. Bērziņš aicina nominēt pretendentus “Gada cilvēks Latvijas diasporā 2026” līdz š.g. 31. augustam, aizpildot anketu: https://ej.uz/gadacilvekslatvijasdiaspora2026.
Z. Grauze slēdza sēdi plkst. 16.30.
DKP priekšsēdētāja un sēdes vadītāja				Z. Grauze
Protokolēja 								M. Bilsēna
									M. Dombrovska

